Et bordelbesøg endte med en sigtelse for hærværk for en ung mand.

Natten til onsdag måtte Nordjyllands Politi rykke til Badehusvej i Aalborg, hvor en ung mand havde set sig sur på en prostitueret, tilsyneladende fordi han blev afvist på bordellet. Han kom ud af et bordel, der ligger på vejen, og i sit raseri kastede han en sten gannem bordellets rude. - Han var godt beruset, så han blev taget med i detentionen og skal nu afhøres, fortæller vagtchef ved Nordjyllands Politi Karsten Kristensen. Manden sigtes nu for hærværk mod bordellet.